# Argentiinan Grand Prix 1997

### Wikipedia

Argentiinan Grand Prix 1997 oli Formula 1 -sarjan osakilpailu, joka ajettiin Autódromo Oscar Alfredo Gálvez -radalla Buenos Airesissa 13. huhtikuuta 1997. Kilpailu oli 600:s Formula 1 -sarjan MM-osakilpailu ja sen voitti Jacques Villeneuve.

Lämmittelykierrokselle lähdettäessä toisessa ruudussa ollut Heinz-Harald Frentzen ei aluksi päässyt liikkeelle, mutta kun viisi autoa oli mennyt hänen ohitsensa, pääsi hän viimein liikkeelle. Frentzen ohitti hänet ohittaneet autot ja pääsi lämmittelykierroksen lopuksi omaan ruutuunsa.

Kilpailun ensimmäisellä kierroksella Michael Schumacher törmäsi Rubens Barrichelloon ensimmäisessä mutkassa. Barrichello pyörähti ja David Coulthard törmäsi häneen. Sekä Schumacher, että Coulthard joutuivat keskeyttämään, mutta Barrichello pystyi jatkamaan. Samaan aikaan kärjessä ollut Villeneuve oli ehtinyt kasvattamaan eroa toisena olleeseen Frentzeniin jo yli sekunnin, mutta radalla olleiden romujen takia turva-auto tuli radalle.

Pian turva-auton lähdettyä radalta Frentzen ajoi todella hiljaa kytkinongelmiensa takia ja joutui keskeyttämään. Kolmantena ollut Olivier Panis nousi toiseksi. Eroa Villeneuveen oli venähtänyt jo lähes kaksi sekuntia, mutta Panis pystyi kuromaan tämän eron kiinni ajaen samalla kilpailun nopeimpia kierroksia. Panis kuitenkin joutui keskeyttämään kierroksella 18 sähköongelmien takia.

Jordan-tallille kilpailu oli 100:s. Vaikka Ralf Schumacher sijoittuikin hienosti kolmanneksi, olisi juhlakilpailu voinut päättyä paremminkin, sillä Schumacher kolaroi tallikaverinsa Giancarlo Fisichellan kanssa, joka oli sillä hetkellä kilpailussa toisena. Fisichella joutui keskeyttämään, mutta Schumacher pystyi jatkamaan matkaa. Ilman kolaria Fisichella olisi todennäköisesti yltänyt pisteille.

Kilpailun viimeiset kierrokset olivat Villeneuven ja Eddie Irvinen taistelua. Kierroksella 55 varikolla käyneen Villeneuven palattua radalle johti hän Irvinea reilulla neljällä sekunnilla. Irvine sai kuitenkin kurottua eron umpeen, mutta ei pystynyt ohittamaan Villeneuvea. Villeneuve ylitti maaliviivan ensimmäisenä ja Irvine toisena vain vajaan sekunnin päässä Villeneuvesta.

## [muokkaa] Tulokset

Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet
--- | --- | --- | --- | --- | --- | --- | ---
1 | 3 | Jacques Villeneuve | Williams-Renault | 72 | 1'52:02.2 | 1 | 10
2 | 6 | Eddie Irvine | Ferrari | 72 | 0.979 | 7 | 6
3 | 11 | Ralf Schumacher | Jordan-Peugeot | 72 | 12.089 | 6 | 4
4 | 16 | Johnny Herbert | Sauber-Petronas | 72 | 29.919 | 8 | 3
5 | 9 | Mika Häkkinen | McLaren-Mercedes | 72 | 30.351 | 17 | 2
6 | 8 | Gerhard Berger | Benetton-Renault | 72 | 31.393 | 12 | 1
7 | 7 | Jean Alesi | Benetton-Renault | 72 | 46.359 | 11 |
8 | 19 | Mika Salo | Tyrrell-Ford | 71 | +1 krs. | 19 |
9 | 14 | Jarno Trulli | Minardi-Hart | 71 | +1 krs. | 18 |
10 | 23 | Jan Magnussen | Stewart-Ford | 66 | Moottori | 15 |
Kesk. | 17 | Nicola Larini | Sauber-Petronas | 63 | Ulosajo | 14 |
Kesk. | 2 | Pedro Diniz | Arrows-Yamaha | 50 | Moottori | 22 |
Kesk. | 15 | Shinji Nakano | Prost-Mugen-Honda | 49 | Moottori | 20 |
Kesk. | 18 | Jos Verstappen | Tyrrell-Ford | 43 | Moottori | 16 |
Kesk. | 20 | Ukyo Katayama | Minardi-Hart | 37 | Ulosajo | 21 |
Kesk. | 1 | Damon Hill | Arrows-Yamaha | 33 | Moottori | 13 |
Kesk. | 12 | Giancarlo Fisichella | Jordan-Peugeot | 24 | Kolari | 9 |
Kesk. | 22 | Rubens Barrichello | Stewart-Ford | 24 | Hydrauliikka | 5 |
Kesk. | 14 | Olivier Panis | Prost-Mugen-Honda | 18 | Sähköt | 3 |
Kesk. | 4 | Heinz-Harald Frentzen | Williams-Renault | 5 | Kytkin | 2 |
Kesk. | 5 | Michael Schumacher | Ferrari | 0 | Kolari | 4 |
Kesk. | 10 | David Coulthard | McLaren-Mercedes | 0 | Kolari | 10 |

## [muokkaa] Muuta

- Nopein kierros: Gerhard Berger 1,27.981

Formula 1 -kausi 1997
Australia | Brasilia | Argentiina | San Marino | Monaco | Espanja | Kanada | Ranska Iso-Britannia | Saksa | Unkari | Belgia | Italia | Itävalta | Luxemburg | Japani | Eurooppa

Haettu osoitteesta http://fi.wikipedia.org../../../a/r/g/Argentiinan_Grand_Prix_1997_d8cf.html

Luokat: Formula 1 -kausi 1997 | Argentiinan Grand Prix

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Español
- Português
- Svenska